Keskustelu:Buick Riviera

message: Hmm. Kuudennen sukupolven Rivieran (1979-1985) kuva oli vaihdettu kieltämättä korin muodot paremmin esiin tuovaan kuvaan. Alkuperäinen kuva "T-Type"-Rivierasta oli kuitenkin harkittu valintani, sillä Buick-divisioona yritti "downsizing"-aikakaudella profiloitua turboahdetuilla moottoreilla urheilullisemmaksi "high tech"-divisioonaksi. Kuva mustasta T-Typestä aika tummaa taustaa vasten ei tietenkään ollut onnellisin ratkaisu, mutta tuon version merkittävyyden vuoksi huonompi kuva sai kelvata. En ala vaihtaa vanhaa kuvaa takaisin... mutta jos parempia kuvia T-Typen Rivierasta tulee saataville voisi joku kiinnostuneempi heittää sen esille. Mustavi (keskustelu) 6. heinäkuuta 2019 kello 16.33 (EEST)
thread_title:  Kuvan vaihdosta (6:s sukupolvi) 

message: Huomautan korjauskehotuksen tehneelle käyttäjälle, että "fanikirjoitus"-sana on epäasiallinen ja loukkaava. En millään muodoin "fanita" yhdysvaltalaisia autoja. Sen sijaan mistä aiheesta tahansa voi kirjoittaa kunnioittavaan sävyyn, ja myös yrittää olla perusteellinen, palvella lukijaa kertomalla aiheesta enemmän kuin kolmella sanalla. Silmäilykerroista päätellen - kyseessähän on marginaaliaihe, sillä Buick Rivierat ovat Suomessa harvojen herkkua - lukijakunta lie ollut melko tyytyväinen, eikä kieltämättä hieman kapulainen kirjoitustyyli siten ole vaikuttanut haittaavan. Kirjoitus on "punalinkin korjaus", liittyy Mercedes-Benz_600-limusiinin (W100-malli) prototyypiksi jääneeseen coupé-versioon C100 mikä tähtäsi samaiseen "personal luxury"-luokkaan kuin Riviera, ja mikä syntyikin itse asiassa vastauksena 1963 esiteltyyn Riviera-autoon.
Korjauskehoituksen epäasiallisuuden vuoksi en tietenkään pistä tikkuakaan ristiin korjausten eteen, vaan päinvastoin olen FI-Wikin piirissä vallitsevan, muutaman harvan yksilön levittämän epäystävällisen ilmapiirin vuoksi ainakin toistaiseksi lopettanut uusien artikkeleiden kirjoittamisen. Moni muukin vapaaehtoistyötä tekevä kirjoittaja näyttää FI-Wikin "talon tavoista" tarpeeksi saatuaan heittäneen pyyhkeen kehään. Mustavi (keskustelu) 20. helmikuuta 2020 kello 11.50 (EET)
replies: text: Huomasin tämän protestisi aivan sattumalta ja poistin mallinetekstistä sanan "fanitekstistä". Olen itsekin kyllästynyt Wikipedian ilmapiiriin, jota en itsekään kykene äkäisen temperamenttini vuoksi parantamaan. Lähdetään veks molemmat, ja kaikki muutkin. Olavi Tokainen (keskustelu) 5. maaliskuuta 2020 kello 21.04 (EET)
replies: text: : Thanks! En tarkoittanut kritiikkiä "fani"-sanasta mitenkään henkilökohtaiseksi. Päinvastoin Sinun kanssa voi keskustella rakentavasti ja rauhallisesti, eli kiitos siitäkin. "No hard feelings", toivottavasti puolin jos toisin?! Rakentava kritiikki ei myöskään ole ongelma (korkeintaan vapaa-ajan ongelma, sillä tekstin uudelleen kirjoittaminen "asiatyyliin" tai kenties selkosuomeksi on toki aikaa vievää puuhaa). Ongelmaksi koen sen sijaan "inkvisiittorit", jotka omavaltaisesti mitätöivät tehdyn vapaaehtoistyön sen suuremmin selittelemättä: käänteisesti, jos itse olen tehnyt lisäyksiä vanhoihin kirjoituksiin, olen yrittänyt kunnioittaa edeltäjien työtä l. jättänyt sen entiselleen, tai tehnyt siihen vain mahdollisimman pieniä muutoksia. Noh, jos harrastus alkaa nostaa verenpainetta... on syytä lopettaa se oman terveytensä vuoksi. Ehkä olen eläkeikää lähestyvänä äksynä ukkona yksinkertaisesti liian vanha osallistuakseni hiekkalaatikkoleikkeihin? ;) Mustavi (keskustelu) 5. maaliskuuta 2020 kello 22.27 (EET)
thread_title:  Epäasiallinen korjauskehotus